section_heading: Povijest
paragraph_text: Tjednik Radničku stražu, izdavala je Mjesna organizacija SRPJ (k) u Vukovaru. Uredništvo lista bilo je u Radničkome domu u Vukovaru. Prvi broj izašao je 1. svibnja 1919. godine.<ref>Vlado Horvat, Revolucionar Stjepan Supanc, Komitet općinske konferencije SKH, Vukovar, Vukovar, 1980., str. 21. i fusnota 22 na str. 21.<ref>Barišić, Lidija. Vukovarski tjednik »Trnje« (1920.) // Studia lexicographica, sv. 4, br. 1(6), (2011.), str. 61.-90.,, str. 62. Izlazio je svake nedjelje ujutro. List je bio od vlasti onemogućivan i zabranjivan. U 1919. godini izašlo je, s prijekidima, 26 brojeva.<ref>Vlado Horvat, Revolucionar Stjepan Supanc, Komitet općinske konferencije SKH, Vukovar, Vukovar, 1980., str. 33. U daljnjem izlaženju spriječila ih je Obznana. 31. prosinca 1920. godine naredbom broj 4288 upućenom Gradskom poglavarstvu na temelju banske naredbe broj 21 519 od 30. prosinca 1920. godine obustavljeno je izlaženje Radničke straže, kao i drugoga komunističkoga tiska u Kraljevstvu SHS.<ref>Barišić, Lidija. Vukovarski tjednik »Trnje« (1920.) // Studia lexicographica, sv. 4, br. 1(6), (2011.), str. 61.-90.,, fusnota 6 na str. 62.